
III 

Cele d'intaiu biserici romaneşti 

Cele d'intaiu biserici ale Romanilor, din Tara-Romaneasca, din Moldova si din 
părţile de peste munţi, au fost clădite uşor, din lemn. Cu biserici de acestea din lemn s'a 
făcut toata slujba dumnezeiasca in satele si in cele câteva, foarte puţine, târguri ale 
noastre, pana in veacul al XlV-lea. 

Cum erau făcute aceste biserici, se poate intelege după cele care s'au ridicat, tot 
din lemn, in vremuri mai noua sau după cele care din vechiu - se vorbeşte une ori si de 
secolul al XlV-lea - s'au păstrat in vestul Ardealului. Asa, pana deunăzi, biserica 
romaneasca din Bistriţa in Ardeal era de lemn, si ea n'a fost dărâmată când s'a căpătat, 
din piatra trainica, frumosul lacas de astăzi, ci s'a strămutat intr'un sat din apropiere, 
unde poate sa mai trăiască multa vreme sau sa treacă in alt sat, mai sărac, mai sărac, care 
nu poate clădi. La Scheia, in Ţinutul Vasluiului, se vede si astăzi pe o inaltime o 
bisericuţa de lemn in care se slujeşte inca; e făcuta trainic din stejar vechiu. Odată a fost 
pana la acest sat codrul cel mare al Capotestilor, si Vasile Lupu, Domnul Moldovei, gonit 
de Cazaci si de Tătari, cari străbăteau tara in toate părţile, s'a ascuns in acest desiş de 
copaci, in anul 1650, si a stat acolo multa vreme, pe când Doamna lui se inchisese in 
Cetatea Neamţului. Domnul insa nu putea sa petreacă atâtea zile fara slujba 
dumnezeiasca, si de aceia s'a inceiat in pripa o biserica de lemn, care a rămas pe urma 
pentru săteni, dar pomelnicul incepe cu numele lui Vasile- Vodă. Meşterul s'a indreptat in 
toate după clădirile de piatra si a pus astfel braie de lemn cioplit, ca si colacele de la 
celelalte biserici, iar, la fereşti, in locul pietrei lustruite, a aşezat un cadru de stejar bine 
netezit. O lucrare ca aceasta, daca s'ar drege ici si colo, ar putea sa mai tina o suta de ani. 

O biserica de lemn destul de veche a fost aceia care s'a si chemat "dintr-un lemn", 
in judeţul Vâlcea, dar astăzi nu mai putem sti cum a fost alcătuita. Chiar Domnii cei 
d'intaiu, neavand lucratori de piatra sau material de cărămida la indemana, au pus sa se 
lucreze din lemn biserici in care erau sa asculte slujba si sa se odihnească după moarte. 
Asa ni se spune de cronicarii Costinesti din veacul al XVII-lea si al XVIII-lea despre o 
bisericuţa de lemn a lui Dragos-Voda, cum ar fi astfel cel mai vechiu lacas domnesc din 
Moldova: " Inteles-am si noi din oameni bătrâni, lacuitori de aici din teara, cum se trage 
cuvântul din om in om ca o biserica de lemn, la Olovat, sa fie făcuta de Dragos-Voda. Si 
acea biserica de lemn au mutat-o Ştefan- Vodă, de o au clădit la mănăstirea Putna, unde 
sta pana acum; iară pe locul bisericii de lemn, la Olovat, Ştefan- Vodă au zidit biserica de 
piatra". 

Abia prin veacul al XlV-lea in Tra-Romaneasca, iar in Moldova prin al XV-lea, 
au inceput a se clădi biserici de zid, si anume de către Domni. Nici boierii chiar n' aveau 
mijlocele si priceperea ce trebuiau ca sa inalte astfel de clădiri. 

Tocmai prin veacul alXVI-lea au prins si aceştia a zidi, dar nu biserici de mir 
pentru terani, ci propnite pentru dansii si mănăstiri. Satele au trăit cu biserici de lemn 
pana prin veacul al XVII-lea. Numai in cei din urma trei sute de ani s'a părăsit obiceiul 
de intrebuinta lemn pentru biserici. Boierii, mai ales in Moldova-de-sus, si chiar sătenii 



au inceput atunci a dura acele biserici mai trainice, care puteau sa tie pana la trei sute de 
ani chiar, si dintre care cele mai multe s'au păstrat- prefăcute ori neprefacute- pana in 
zilele noastre. 

Teutonii, cari se luptau pentru cruce, având ca ocrotitoare pe Fecioara Măria, 
inaltau, pretitindeni unde ajungeau sa stăpâneasca, biserici ale Maicii Domnului. O astfel 
de biserica, zidita din piatra, se făcuse deci, cum am văzut, si la Câmpulung. Acesta a fost 
cel d'intaiu lacas de zid in toata Romanimea. In mănăstirea aceasta de piatra a Maicii 
Domnului locuiau călugări dominicani sau predicatori, cari păstrau moaştele Sfanţului 
Andrei Apostolul. 

La 1655-6, nu se mai ştia insa decât de locul Cloasterului, povestindu-se ca el 
fusese dăruit Apusenilor da către "Doamna lui Negru-Voda", soţia deci a Domnului 
aceluia din povesti pe care credinţa poporului ii punea la inceputul vieţii neatarnate a 
Terii-Romanesti; călugării franciscani se judecară vre-o cincizeci de ani cu orăşenii din 
Câmpulung, cari nu voiau sa li-1 dea in stăpânire. Sulzer, autor din veacul al XVIII-lea, 
care a stat mult timp in tara, pe care o cunoştea bine, a văzut numai, din aceasta zidire, pe 
care el o credea ca a fost "o mănăstire de maice", "un loc mare pe care acum creste iarba 
si in care se mai vad temeliile vecilor ziduri ale mănăstirii si bisericii, pe langa o cruce de 
piatra căzuta, cu o inscripţie latina, dar nu in litere gotice", si un trunchiu uscat, vestit 
odinioară ca făcător de minuni. Pe vremea lui, singura piatra de marmant din Cloaster, a 
judeţului Laurentiu din Capulung, căpetenia oraşului, se afla, cum se afla si astăzi, 
inaintea altarului Sf. Iacob. 

Cum a fost cloasterul, nu putem sti decât prin comparaţie cu clădiri de prin 
aceiaşi vreme care se afla pana astăzi in Ardeal. Si in Braşov au stat Cavalerii Teutoni, si 
de la dansii trebuie sa-si tragă primul inceput marea biserica de acolo, trecuta pe urma la 
slujba luterana: Biserica Neagra, precum ii zic Romanii braşoveni. E o inalta clădire, 
foarte incapatoare, cu paretii suptiri razimati pe contraforturi; ferestile sânt destul de 
simple; turnul nu s'a putut isprăvi; materialul ce s'a intrebuintat, e piatra de Carpati, 
poroasa, uşoara de inegrit, deci si puţin trainica. In proporţii mult mai mici, asa trebuie sa 
fi fost biserica Teutonilor in oraşul Câmpulungului. 

La inceputul veacului al XlV-lea, cei d'intaiu stapanitori ramani au făcut apoi 
biserici de zid in cele doua oraşe din vechea lor moştenire de pa plaiurile Ţinutului de 
dincoace de Olt: Argeşul si Câmpulungul. 

Curtea Argeşului era de sigur pe cea mai mare din inaltimile ce se intampina in 
aceste parti, de-asupra râului cu acelaşi nume.. Dar locuinţa domneasca nu se putea fara 
biserica, si astfel se claci biserica Sf. Niculae, numita, cu numele pe care-1 poporul 
acestui sfanţ, San-Nicoara. Ea trebuie sa fi avut alt hram din vechime, când era de lemn. 
Acel care o făcu de piatra, e Nicolae Alexandru-Voda. 

Aceasta biserica se păstrează astăzi ca ruina, slujba incetand inca de mult. Ii 
lipseşte mai bine de jumătate a turnului, toata bolta si o parte din paretele din dreapta. Cat 
s'a păstrat insa, alcătuieşte o clădire ce se poate intelege pe deplin. 

Meşterul a intrebuintat o cărămida tare, care alternează in straturi cu un ciment 
puternic in care sânt prinşi bolovani rotunzi din albia râului. Din acest material s'a durat o 
biserica de 16 metri lungime si 8 metri latime, adecă o zidire destul de lunga, dar ingusta: 
proporţiile erau in legătura cu scopul, pentru ca aici nu era sa vie teranimea de prin satele 



care au format apoi oraşul, ci numai Domnul, familia lui si cativa dregători si slujbaşi.. 
Ca si alte biserici ale Curţii, ea e intunecoasa: altarul primeşte lumina printr'o ferestruica, 
iar credincioşii erau luminaţi prin ferestile turnului. Se făcuseră doua intrări: una pentru 
Curte in fata, alta pentru oamenii mai de jos, in dreapta. Podoabele lipsesc cu totul: 
altarul singur are muchi, si un rând de firide-I face un brâu mai sus decât mijlocul lui. In 
totul privita, San-Nicoara n'are forma răsăriteană a unei cruci, căci ii lipsesc ramurile, 
adecă boltiturile, din dreapta si din stânga, ale stranelor. In schimb, altarul are doua firide, 
la proscomidie si diaconicon. 

Biserica are o singura incapere. Dar o a doua se găseşte alipită la dansa, de spre 
partea intrării de căpetenie, supt un puternic turn cu trei rânduri, străbătut de trei fereşti 
mari, in lung. Turnul acesta e incapator mai mult decât jumătate din biserica insasi. In el 
vor fi fost atârnate clopote, care nu se mai afla acum, dar menirea lui de căpetenie era, 
fara indoiala, sa supravegheze si sa apere. Daca e insa asa, el nu putea sa străjuiască si sa 
infrunte isolat, ci, ca si la mănăstirea din Câmpulung, la dreapta si la stânga lui, porniau 
inalte, trainice ziduri de locuinţa, care erau in acelaşi timp si platoşa cetăţii, pentru care 
scop le străbăteau numai puţine ferestuici inguste. 

Tot asa se fac insa turnurile in Ardeal: acela prin care se intra in casa Sfatului dela 
Sibiiu are si el patru rânduri de cărămida si e străbătut in fiecare din ele printr'o 
ferestruie; jos, se afla acolo o bolta libera, pentru trecere, care la Argeş a fost zidita si s'a 
făcut astfel intrare la o biserica. Si forma de basilica a bisericii e luata din Ardeal, căci in 
Răsărit modelele de clădire erau altele. 

Deci trebuie sa se admită ca Sin-Nicoara e o prefacere in cărămida si ciment cu 
bolovani a vechii biserici de lemn din Curtea Argeşului si ca atât biserica aceasta noua, 
cat si cetatea de zid, s'au făcut prin meşteri din Ardeal, si anume din Sibiiu, la care se 
mergea prin pasul cel mai apropiat, Turnul-Rosu. 

San-Nicoara e trecut de sigur prin cel puţin o reparaţie, căci niciuna din vechile 
noastre biserici n'a putut trai peste doua, trei sute de ani, fara sa fie dreasa. Dar la San- 
Nicoara nu s'a schimbat nimic. Numai cat, la reparaţie, cetatea era in ruine, si rămăşiţele 
ei s'au inlaturat, lasand, pe dealul ce stăpâneşte micul oraş, numai bisericuţa si puternicul 
turn. Zugrăveala e cu totul pierduta, iar mormintele ce trebuie sa fi fost aici, n'au lăsat 
nicio urma mai insemnata. 

Când Patriarhul de Antiohia Macarie a călătorit prin terile noastre, la jumătatea 
veacului al XVII-lea, I s'a spus la Argeş ca biserica cea mai veche e cea domneasca, al 
carii hram e tot Sfanţul Nicolae. Aceasta biserica a scăpat de intenţiile de a o distruge ale 
lui Leconte de Noiiy. De la San-Nicoara o vezi in vale cu garbova-i cupola centrala si 
unghiurile zidurilor ei. In aceasta biserica stăteau mostele mucenicii Filofteia, tăiata de 
tatăl ei, pentru ca, la o vreme de foamete, impartia la săraci granele ascunse cu multa 
scumpatate de acest tiran. Tot acolo se păstra si o icoana a Maicii Domnului care se 
descoperise intr'un loc pe dealul unde s'a zidit apoi mănăstirea. O cronica a Terii- 
Romanesti, scrisa in veacul al XVIII-lea, arata insa ca Radu Negru ar fi făcut la Argeş 
"Curţi" si "biserica, in carea, după moartea lui, s'au ingropat si i-au făcut si statul de 
piatra, adecă chipul lui, care iaste in slona"- adecă pridvorul-"acei bisearici", ceia ce 
inseamna pitra infatisand un Domn pletos cu o cununita pe cap si cu hlamida pe umeri, 
care e azi la Museul de archeologie si istorie din Bucureşti. 

De fapt, aceasta biserica a fost inaltata de Basarab-Voda, care poate fi privit, deci, 
drept cel d'intaiu printre Domnii cari au impodobit cu biserici pământul terilor noastre. 



Menita, nu atâta pentru orăşenii din Argeş, cari erau putini, sau pentru sătenii din 
imprejurimi, cat pentru ingroparea membrilor dinastiei, ea a dat la iveala, prin 
meritoasele silinti ale d-lui Virgil Draghiceanu, secretarul Comisiunii Monumentelor 
Istorice, insusi trupul ctitorului, cu acea căciula samanata cu perle si cu acea hlamida, de 
matasa roşie purtând crinul ungaro-angevin, iar la mijloc cu braul pe care-1 inchide 
cheotoarea infatisand o "Leda" si pe crenele un cavaler cu doamna lui. Alte morminteau 
dat bratari si inele de aur. Planul bisericii n'are a face cu acela al zidirii de pe dealul cu 
cetatea, dar el seamănă intru toate, si in asa chip in cat nu I se mai afla parechea in tot ce 
a clădit strămoşii noştri, cu bisericile bizantine din provincie ale acestei epoce. 

Intrarea nu se face pe lăture, ci in fata. Intaiu un pronaos, in care se afla morminte 
din veacul al XlX-lea, ale Bratienilor, iar dincolo, in partea stânga, pietre vechi, a căror 
inscripţie nu se mai poate intelege. Printr'o usa in zidul despărţitor se trece in naosul 
intreit, tăiat de doua linii de pilaştri. Potrivit cu forma de cruce, pe care o vom găsi la cele 
mai multe din bisericile noastre, iar nu cu aceia fara umflaturi la strane care se intampla 
la San-Nicoara, sânt aici abside străpunse sus si jos cu cate o ferestruica: absida altarului, 
in fund, e poligonala cu o singura ferestra, tocmai jos. Proscomidia si diaconicul iese 
puternic in afara, la dreapta si la stânga acestei abside. O cupola de turn, cu firide, lasă 
prin ferestile ai sa cada lumina in valuri asupra naosului mare. In stil mult mai simplu si 
mai sărăcăcios fara podoabe, e ca biserica Theotokos din Constantinopol. Materialul nu e 
nici mai bun, nici mai rau decât la San-Nicoara: tot rânduri roşii de cărămida intre straturi 
palide de ciment cuprinzând bolovani vineţi. 

Dar ctitorul nu trai sa-si vadă sfinţit lăcaşul: zidirea si pregătirea lui par sa se fi 
traganat in tot cursul lungii Domnii a urmaşilor acestuia, Nicolae Alexandru si apoi 
Vladislav sau Vlaicu-Voda; Radu, fiul lui Vladislav, avu insa o grija deosebita pentru 
biserica, si numele lui, pe langa care s'a adus acela al Negrului-Voda, fiindcă biserica era 
foarte veche, e in strânsa legătura cu aceasta biserica. Povestea spune pana astăzi ca el a 
fost acel ce a adus aici moaştele Sfintei Filofteia. 

Nicolae Alexandru-Voda a dat inca si Câmpulungului o biserica. Aici trebuie sa fi 
fost si mai de mult intarituri in gura văii, precum si o locuinţa uşoara pentru Domn, langa 
care se cuvenia sa aibă un mic lacas pentru rugăciunile sale. Statornicind forma ortodoxa 
a vieţii creştine din tara sa, Domnul evlavios si harnic care a fost acest Nicolae Alexandru 
nu voi sa lase Apusenilor intaietatea la Câmpulung in ceia ce priveşte mărimea si 
caracterul bisericii. El făcu biserica de zid, intr'o forma care va fi samanat cu a Bisericii 
Domneşti de la Argeş. Ca si la San-Nicoara, el inalta aici un straşnic turn cu mai multe 
rânduri, străbătute de cate o fereasta ingusta si impodobite cu firide frumoase. De la el 
pleacă apoi doua aripi de ziduri, care alcătuiau incunjurul cetăţii celei noua de cărămida 
tare. Bolţile palatului domnesc corespund celor de la Argeş. 

Pe atunci reşedinţa Domnilor se mutase si la Câmpulung, si, astfel, Nicolae 
Alexandru se ingropa aici, in biserica sa. Dar lucrul urma si mai departe, asa incat şirul 
ctitorilor cuprinde si pe Radu, nepot de fiu al intemeie torului, si pe fiul acestuia chiar, 
Dan, in vremea căruia s'a mântuit deci zugrăveala. 



